فايزه عبد الجواد

فايزة عبدالجواد Faiza Abdelgawwad ممثله مصريه 

 حياتها 
اكتشفها الفنان رشدى اباظه لما كان بيصوير فيلم (تمر حنه), و كانت من ضمن سكان المنطقة اللى بيتفرجو على تصوير الفيلم و طلب رشدى أباظه من المخرج انها تكون من الكومبارس, لعبت أدوار مهمة برغم صغر مساحتها زى أدوارها فى أفلام (هنا القاهرة, بكيزة و زغلول) و غيرها.

بسبب ملامحها القاسيه اشتهرت بتقديم دور البلطجية و زعيمهالعصابات و بنت البلد القويه و كانت احسن ممثله بتضرب بجبهه الدماغ "الروصيه".

قدمت على عضويه بنقابة الممثلين فى مصر اكتر من مره و ما اتقلبتش.

كان بعض النجوم المصريين زى ليلى علوى و أحمد زكى و نور الشريف و المخرجين سمير سيف و محمد عبد العزيز بيطلبوها بالاسم تشتغل معاهم, شاركت فى أكتر من 100 عمل فنى.

 أعمالها 
من أشهر أعمالها:

 فيلم "هنا القاهرة" مع الفنانين محمد صبحى و سعاد نصر
 المشبوه مع عادل امام
 مسلسل "بكيزه و زغلول" مع سهير البابلى و اسعاد يونس

 جوايز و تكريمات 
كرمها مهرجان الاسكندريه السينمائى لدول حوض البحر المتوسط فى دورته سنه 2004 

 وفاتها 
اتوفت يوم 20 فبراير 2020 بعد معاناه مع المرض و الفقر.

 مصادر 

 لينكات برانيه 

تصنيف:ممثلات مصريات
تصنيف:جيزاويه
تصنيف:ناس من حى الهرم